"CIVIL HOSPITAL, AIZAWL A ONLINE OPD REGISTRATION TIH DAN TUR","783/2024-2025 Aizawl, 12.6.2024: Civil Hospital, Aizawl ah Dt 18.06.2024 (Tuesday) atangin OPD Card online hmanga lak theih a ni ang, a hnuaia tarlan hi a kalhmang tlangpui chu a ni. Step-1: Internet browser (Eg.Google, chrome) atangin https://civilhospitalaizawl. com ah luh tur. Step-2: Chhut luh tur a lo lang ang. Damlo hming, Pianni leh Kum, Awmna veng, Phone No, Sakhua leh kal duhna OPD te chhut luh tur a ni. OPD registration charge Rs 10/- online a pek nghal tur a ni. Step-3: Online OPD card hi download a, printer remchang ah print tur a ni.OPD Card hi kal duhna OPD ah chhun dar 1 pm aia tlai lovah theh luh tur a ni. Step-4: Online OPD card hi print-na tur remchang kan hriat loh chuan Civil Hospital, Aizawl compound chhung a, Ortho OPD kawngka pui bul a HELP DESK (Salvation Army volunteer) ah man tlemte chawi-in print theih a ni.",Dated: 12 th Jun 24 4:25 PM,https://dipr.mizoram.gov.in/post/civil-hospital-aizawl-a-online-opd-registration-tih-dan-tur